CELEX: C2006/326/154
Language: sk
Date: 2006-12-30 00:00:00
Title: Vec T-327/06: Žaloba podaná 22. novembra 2006 – Altana Pharma/ÚHVT – Avensa (PNEUMO UPDATE)

30.12.2006   
            
            
               SK
            
            
               Úradný vestník Európskej únie
            
            
               C 326/75
            
         Žaloba podaná 22. novembra 2006 – Altana Pharma/ÚHVT – Avensa (PNEUMO UPDATE)
   (Vec T-327/06)
   (2006/C 326/154)
   Jazyk žaloby: nemčina
   Účastníci konania
   
      Žalobca: Altana Pharma AG (Konstanz, Nemecko) (v zastúpení: H. Becker, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Avensa AG (Zug, Švajčiarsko)
   Návrhy žalobcu
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 11. septembra 2006 (vec R 668/2005-2),
            
         
               —
            
            
               zaviazať Úrad pre harmonizáciu vnútorného trhu (ochranné známky a vzory), aby zamietol námietku č. B 575 524,
            
         
               —
            
            
               subsidiárne zaviazať Úrad pre harmonizáciu vnútorného trhu (ochranné známky a vzory), aby znovu rozhodol o námietke č. B 575 524 a zohľadnil pri tom právny názor Súdu prvého stupňa.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: slovná ochranná známka „PNEUMO UPDATE“ pre výrobky a služby zaradené do tried 5, 9, 16, 35, 38 a 41 (prihláška č. 2 462 049).
   
      Majiteľ ochrannej známky alebo označenia, ktoré je základom námietky: Avensa AG.
   
      Ochranná známka alebo označenie, ktoré je základom námietky: nemecká slovná ochranná známka „Pneumo“ pre výrobky triedy 5, pričom námietka smerovala len proti zápisu v triede 5.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: napadnuté rozhodnutie nie je logicky odôvodnené a porušuje článok 8 ods. 1 písm. b) nariadenia (ES) č. 40/94 (1), pretože neexistuje pravdepodobnosť zámeny medzi kolidujúcimi ochrannými známkami. Žalobca okrem toho uvádza, že ochranná známka, ktorá je základom námietky, sa nepoužíva.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).